呢隻格劍遊戲，配合手機觸屏嘅功能，操作算係相當簡單：按左屏幕「防禦」、按右屏幕「攻擊」、兩邊同時按就係「劍技」；如果玩家配合敵人動作、按屏嘅時間夠準確的話，仲會有機會出現「一閃」等等嘅特別攻擊。
遊戲最吸引嘅地方係畫質製作精美，無論係人設或者世界嘅氛圍，都甚有《仁王》嘅感覺，以手機遊戲黎講算係非常用心！另一方面，玩家喺殺敵同埋探索遊戲嘅同時，要開「葛篭」刷新武器、亦需要收集掉落嘅「霊片」去強化武器。目前遊戲可以收集嘅武器已經有超過八十種！睇黎要收齊全部都需要頗長時間呢……
為大家送上遊戲 Trailer：